19-årige Lucas Bjerregaard fra Frederikshavn, røg ud på andendagen i Masters-turneringen, British Open, på Royal St. George-banen i Kent i England. Bjerregård gik førstedagen i 73 slag hvilket var tre slag over par. Derfor skulle han forbedre den score med fire slag på andendagen, hvis han skulle nå finalerunden. Forhåbningerne brast allerede på andendagens femte hul. De første fire huller gik i par, mens det femte bød på en fire-dobbelt bogey. Altså brugte frederikshavneren hele otte slag på par-fire hullet. Dermed er finalechancerne spildt. Lucas Bjerregaard fik mulighed for at deltage i British Open, da han sidste år vandt europamesterskaberne i golf.

Opsummering:
Det nordjyske golfhåb, Lucas Bjerregaard er ude af den store, professionelle golfturnering British Open.